O‘zbekiston tashqi ishlar vazirining o‘rinbosari va Ukraina elchisi uchrashuvida savdo-iqtisodiy aloqalarni jadallashtirish hamda qo‘shma loyihalarni amalga oshirish masalalari ko‘rib chiqildi. O‘zbekiston tashqi ishlar vazirining o‘rinbosari Bobur Usmonov kecha Ukraina elchisi Mikola Doroshenkoni qabul qildi. Muloqot chog‘ida O‘zbekiston-Ukraina ikki tomonlama hamkorligining turli sohalardagi dolzarb masalalari muhokama qilindi. Savdo-iqtisodiy aloqalarni jadallashtirish va O‘zbekiston hududida qo‘shma loyihalarni amalga oshirish bo‘yicha takliflar ko‘rib chiqildi.